

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. október 9-i rendkívüli ülésére

**Tárgy: Előterjesztés pályázat benyújtásáról az Országos Bringapark Program keretében**

|  |  |
| --- | --- |
| **Előterjesztő:** | Lengyel Endre polgármester |
| **Előterjesztést készítette:** | Halász-Csiba Renáta |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | - |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Pályázati felhívás és mellékletei |

Jánoshalma, 2025. október 6.

**Tisztelt Képviselő-testület!**

A tartalmas és egészséges szabadidő-eltöltési lehetőségek segítése érdekében Magyarországon **új bringaparkok kialakítására** írt ki pályázatot a Közigazgatási és Területfejlesztési Minisztérium aktív Magyarországért felelős államtitkára az Országos Bringapark Program keretében. Cél: a mozgásgazdag, egészséges életmód népszerűsítése.

A cél egy **multifunkciós kerékpáros pumpapálya kialakítása**.

A kerékpáros pumpapálya általában szilárd burkolatú körpálya, amely dombokat és döntött kanyarokat tartalmaz. A bringás nem pedálozással, hanem jól időzített testmozgással (pumpálással) mozgatja a kerékpárt. A pumpapálya akkor jó, ha használója saját lendületét használva, tekerés nélkül tud körbe-körbe haladni rajta. A pumpapályákat életkori megkötés nélkül, a legváltozatosabb tudású bringások is használni tudják.

Multifunkcionális pálya:

Ez a pályatípus képes a legszélesebb célcsoportot megszólítani legyen szó teljesen kezdőkről vagy tapasztalt felhasználókról. Minden elemen át lehet gurulni, viszont az ügyesebbek begyorsulhatnak és a pumpapálya hullámain, vagy ugratóin ugrathatnak. A pályán legalább két kategóriájú, egymástól elkülönített nyomvonal fut, tartalmaz ugratót, ami kikerülhető vagy külön nyomvonalon elkerülhető. A pályának alkalmasnak kell lennie görkorcsolyások, gördeszkások, rolleresek számára és versenyek megrendezésére is.

A pálya részletes leírása az 1. számú mellékletben található.

Az elnyerhető maximális támogatási összeg multifunkciós pálya esetében 40.000.000, - Ft.

A támogatás mértéke 80%.

A szükséges önerő 10.000.000, - Ft.

A teljes beruházás összege így bruttó 50.000.000, - Ft.

A beruházás tervezett helyszíne: Jánoshalma, Batthyány utca

A támogató által is elfogadott, referenciákkal rendelkező tervező és kivitelező vállalkozás honlapja az alábbi oldalon érhető el, ahol megtekinthetők az épített pályák is:

<https://northernlinesglobal.com/>

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat támogatási kérelmet nyújt be a Közigazgatási és Területfejlesztési Minisztérium aktív Magyarországért felelős államtitkára által kiírt Országos Bringapark Program keretében. A beruházáshoz szükséges saját forrást 10.000.000, - Ft keretösszegben biztosítja.

Jánoshalma Városi Önkormányzat vállalja a fenntartási időszakban a kerékpáros pumpapálya üzemeltetését.

A Képviselő-testület felhatalmazza a polgármestert a szükséges intézkedések megtételére, a szerződések megkötésére.

**Felelős:** Lengyel Endre polgármester

**Határidő:** 2025. október 17.

**Fedezet:** 2025. évi költségvetés